*Tämä artikkeli käsittelee vuonna 2000 syntynyttä jääkiekkoilijaa. Vuonna 1994 syntyneestä jääkiekkoilijasta kertoo artikkeli Samuel Salonen (jääkiekkoilija, 1994).*

**Samuel Anton Salonen** (s. 22. maaliskuuta 2000 Vantaa) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan vasen laitahyökkääjä.

Ura
---

### Seuraura

Salonen on Jokereiden kasvatti. Hän toimi kaudella 2015–2016 seuran C-nuorten varakapteenina. Kaudella 2016–2017 Salonen voitti Jokereiden B-nuorten sisäisen piste- ja syöttöpörssin tehoilla 20+25=45. Sioux City Musketeers varasi hänet 279. pelaajana USHL:n varaustilaisuudessa 2017. Salonen siirtyi joukkueeseen kaudeksi 2017–2018, mutta tammikuussa 2018 hän vaihtoi kuitenkin samassa liigassa pelaavaan Youngstown Phantomsiin. Salonen eteni joukkueen kanssa aina Clark Cup -finaaleihin saakka, mutta mestaruuden vei lopulta kuitenkin Fargo Force otteluvoitoin 3–1.

Elokuussa 2018 Salonen teki 2+1-vuotisen SM-liigasopimuksen Pelicansin kanssa. Hän pelasi kauden 2018–2019 vielä kokonaan seuran A-nuorissa, joiden neljänneksi paras pistemies Salonen oli Samu Kaasisen kanssa tehoilla 15+18=33. Syyskuussa 2019 Pelicans lainasi hänet Mestis-joukkue Heinolan Peliittoihin, jossa Salonen pelasi 15 runkosarjaottelua tehopistein 5+7=12 ja neljä Suomen Cupin ottelua tehopistein 2+1=3. Hänet nostettiin Pelicansin SM-liigajoukkueeseen miesten pääsarjadebyyttiinsä Mestarien liigan otteluun 9. lokakuuta 2019 valkovenäläistä Junost Minskiä vastaan. Salonen merkittiin Pelicansin vasempaan laitaan Roope Elimäen ja Aleks Haatasen viereen. Hän sai ottelussa jääaikaa 11.42 minuuttia ja Salonen keräsi teholukeman –1. SM-liigadebyyttinsä hän teki 19. lokakuuta 2019 vieraissa Turun Palloseuraa vastaan. Salonen merkittiin Pelicansin nelosketjun vasempaan laitaan Artturi Toivolan ja Waltteri Merelän viereen. Hän sai ottelussa jääaikaa 10.51 minuuttia. Salonen vakiinnutti kauden mittaan paikkansa Pelicansin SM-liigajoukkueessa, jossa hänen tulokaskautensa toi 38 runkosarjaottelussa tehot 1+5=6. CHL:ssä Salonen pelasi kaksi ottelua ilman tehopisteitä. Liigauransa ensimmäisen ja kauden ainoaksi jääneen maalinsa hän teki 6. maaliskuuta 2020 Tampereen Ilvestä vastaan. Jussi-Antti Reimari valitsi Salosen ottelun Alumnien tähtien kolmostähdeksi.

Salonen siirtyi kaudeksi 2020–2021 yksivuotisella sopimuksella Mestis-joukkue Joensuun Kiekko-Poikiin. Tammikuussa 2021 hänen sopimuksensa kuitenkin purettiin, kun Mestis oli keskeytettynä. Salosen ei lopulta missään vaiheessa vahvistettu siirtyvän uuteen seuraan, kunnes helmikuussa hän palasi Mestis-kauden käynnistyttyä loppukauden sopimuksella takaisin Kiekko-Poikiin. Salonen valittiin sarjan maaliskuun kuukauden pelaajaksi. Hän teki Mestiksen runkosarjassa kaikkiaan 29 ottelussa tehot 13+21=34, joilla Salonen voitti Kiekko-Poikien sisäisen piste- ja syöttöpörssin. Hän jakoi koko sarjan pistepörssin neljännen sijan KOOVEE:n Niko Lahtisen kanssa. Salonen voitti myös joukkueensa sisäisen tehotilaston lukemalla +9. Pudotuspeleissä hän jakoi kolmella osumallaan Kiekko-Poikien sisäisen maalipörssin voiton Jussi Tammelan ja Lauri Heinon kanssa. Salonen valittiin kauden päätteeksi Mestiksen ensimmäiseen tähdistökentälliseen.

Kaudeksi 2021–2022 Salonen siirtyi vuoden mittaisella sopimuksella SM-liigajoukkue Tapparaan. Marraskuun 2021 lopulla seura lainasi hänet kolmen ottelun ajaksi Rauman Lukkoon, kun joukkueesta oli koronaviruskaranteenin ja muiden eri syiden vuoksi poissa useita pelaajia. Helmikuussa 2022 Tappara lainasi Salosen yhden ottelun ajaksi JYPiin, kun joukkueesta oli sivussa useita pelaajien koronavirustartuntojen vuoksi. Siirtorajan kynnyksellä saman kuun lopulla hän siirtyi JYPiin loppukauden kattavalla lainasopimuksella.

Salonen teki kaudeksi 2022–2023 JYPin kanssa uuden, kaksivuotisen sopimuksen. Joukkueen apuvalmentajaksi siirtyi hänelle Pelicansista tuttu Ville Nieminen ja päävalmentajaksi Jukka Rautakorpi, joka toimi edellisellä kaudella Tapparan urheilutoimenjohtajana Salosen pelatessa joukkueessa. Kauden jälkeen, maaliskuussa 2023 hänen sopimuksensa kuitenkin purettiin.

Kaudeksi 2023–2024 Salonen siirtyi vuoden mittaisella sopimuksella Mikkelin Jukureihin.

### Maajoukkueura

Salonen pelasi alle 18-vuotiaiden Ivan Hlinkan muistoturnauksessa vuonna 2017 sekä World U-17 Hockey Challengessa vuonna 2016. Hän pelasi myös Lillehammerissa järjestetyissä nuorten olympiakisoissa 2016. Yhteensä Salonen on pelannut 16 nuorten ja 24 poikien maaottelua.

Pelityyli
---------

Jukurien kehityspäällikkö Mikko Hakkarainen on kuvaillut Salosta hyvin liikkuvaksi ja isokokoiseksi kahden suunnan hyökkääjäksi, joka tuo joukkueeseen karheutta ja suoraviivaisuutta hyökkäyksiin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | Jokerit | A-SM | 13 | 2 | 1 | 3 | 8 | – | – | – | – | – |
| 2017–2018 | Sioux City Musketeers | USHL | 23 | 3 | 4 | 7 | 23 | – | – | – | – | – |
|  | Youngstown Phantoms | USHL | 21 | 2 | 1 | 3 | 14 | 10 | 2 | 1 | 3 | 4 |
| 2018–2019 | Pelicans | A-SM | 49 | 15 | 18 | 33 | 22 | 10 | 3 | 3 | 6 | 36 |
| 2019–2020 | Pelicans | A-SM | 2 | 1 | 2 | 3 | 2 | 1 | 0 | 0 | 0 | 0 |
|  | Pelicans | SM-liiga | 38 | 1 | 5 | 6 | 12 | – | – | – | – | – |
|  | Peliitat | Mestis | 15 | 5 | 7 | 12 | 18 | – | – | – | – | – |
| 2020–2021 | JoKP | Mestis | 29 | 13 | 21 | 34 | 16 | 6 | 3 | 1 | 4 | 0 | Ykköstähdistö |
| 2021–2022 | Tappara | SM-liiga | 29 | 3 | 4 | 7 | 0 | – | – | – | – | – |
|  | Lukko | SM-liiga | 3 | 1 | 0 | 1 | 2 | – | – | – | – | – |
|  | JYP | SM-liiga | 11 | 2 | 3 | 5 | 2 | – | – | – | – | – |
| 2022–2023 | JYP | SM-liiga | 41 | 2 | 7 | 9 | 16 | – | – | – | – | – |
| 2023–2024 | Jukurit | SM-liiga | 49 | 8 | 9 | 17 | 28 | 1 | 0 | 0 | 0 | 0 |
| 4 kautta | yhteensä | SM-liiga | 171 | 17 | 28 | 45 | 60 | 1 | 0 | 0 | 0 | 0 |
| 2 kautta | yhteensä | Mestis | 44 | 18 | 28 | 46 | 34 | 6 | 3 | 1 | 4 | 0 |

Lähteet
-------

* Samuel Salonen The Internet Hockey Databasessa (englanniksi)
* Samuel Salonen Eurohockey-sivustolla (englanniksi)
* Samuel Salonen *Elite Prospects*. Everysport Media Group AB.  (englanniksi)

### Viitteet

1. ↑  Ottelun jälkeisessä haastattelussa tänään hurjat 1+3 tehopisteet iskenyt Samuel "Leipä" Salonen. *facebook.com*.  25.11.2022. JYP Jyväskylä Oy. Viitattu 23.3.2023.
2. ↑  Hyvää syntymäpäivää Bredu! *facebook.com*.  22.3.2023. JYP Jyväskylä Oy. Viitattu 23.3.2023.
3. 1 2  Tilastot *liiga.fi*. Jääkiekon SM-liiga Oy. Viitattu 20.10.2019.
4. ↑  {Leipä Salonen (@samuelantonn) • Instagram photos and videos
5. 1 2 3 4 5  Samuel Salonen *Elite Prospects*. Everysport Media Group AB.  (englanniksi)
6. ↑  Elite Prospects - Jokerit U18 *eliteprospects.com*. Everysport Media Group AB. Viitattu 9.10.2019. (englanniksi)
7. ↑  USHL Hockey Ops Twitterissä *twitter.com*.  16.1.2018. USHL Hockey Ops. Viitattu 9.10.2019. (englanniksi)
8. ↑  Pelicansin miehistössä muutoksia - Salonen sisään, Kvartalnov ulos *Jatkoaika.com*.  13.8.2018. Jatkoaika r.y. Viitattu 9.10.2019.
9. ↑  Elite Prospects - Pelicans U20 *eliteprospects.com*. Everysport Media Group AB. Viitattu 9.10.2019. (englanniksi)
10. ↑  Haatanen ja Salonen aloittavat kautensa Heinolassa – hyökkääjälupaukset kehuvat Pelicans-polkua: "Suomesta ei löydy tätä parempaa" *pelicans.fi*.  4.9.2019. Lahden Pelicans Oy. Viitattu 9.10.2019.
11. ↑  Matches *championshockeyleague.com*.  9.10.2019. Champions Hockey League (CHL) AG. Viitattu 9.10.2019. (englanniksi)
12. ↑  Matches *championshockeyleague.com*.  9.10.2019. Champions Hockey League (CHL) AG. Viitattu 9.10.2019. (englanniksi)
13. ↑  TPS - Pelicans, 19.10.2019 *liiga.fi*.  19.10.2019. Jääkiekon SM-liiga Oy. Viitattu 20.10.2019.
14. ↑  TPS - Pelicans, 19.10.2019 *liiga.fi*.  19.10.2019. Jääkiekon SM-liiga Oy. Viitattu 20.10.2019.
15. ↑  Pelicans - Ilves, 6.3.2020 *liiga.fi*.  6.3.2020. Jääkiekon SM-liiga Oy. Viitattu 7.3.2020.
16. ↑  Hyökkääjälupaus Samuel Salonen Kiekko-Poikiin *joensuunkiekkopojat.fi*.  2.6.2020. Joensuun Kiekko-Pojat Oy. Viitattu 2.6.2020.
17. ↑  SAMUEL SALONEN JATKAA URAANSA MUUALLA *facebook.com*.  26.1.2021. Joensuun Kiekko-Pojat Oy. Viitattu 26.1.2021.
18. ↑  TERVETULOA SAMUEL SALONEN JA JUHO JUVONEN KIEKKO-POIKIIN *facebook.com*.  8.2.2021. Joensuun Kiekko-Pojat Oy. Viitattu 8.2.2021.
19. ↑  Kiekko-Poikien Samuel Salonen Mestiksen kuukauden pelaaja maaliskuussa *mestis.fi*.  5.4.2021. Suomen Jääkiekkoliitto ry – Finlands Ishockeyförbund rf. Viitattu 6.4.2021.
20. ↑  Elite Prospects - Mestis Stats 2020-2021 *eliteprospects.com*. Everysport Media Group AB. Viitattu 9.10.2019. (englanniksi)
21. ↑  Elite Prospects - JoKP *eliteprospects.com*. Everysport Media Group AB. Viitattu 9.10.2019. (englanniksi)
22. ↑  Joukkue on julkaistu - tältä näyttää Tappara kaudella 2021-22! *tappara.fi*.  19.5.2021. Tamhockey Oy. Viitattu 27.5.2021.
23. ↑  Korona sekoitti Lukon pakan: lainamies Simontaival Lukon ykkösketjussa tänään, Repo sentterinä *ls24.fi*.  1.12.2021. Marva Media Oy. Viitattu 2.3.2022.
24. ↑  JYP Jyväskylä Twitterissä *twitter.com*.  10.2.2022. JYP Jyväskylä Oy. Viitattu 2.3.2022.
25. ↑  Yli-Mäenpää, Joni: Tapparan Samuel Salonen pelaa loppukauden lainalla JYPissä *Jatkoaika.com*.  28.2.2022. Jatkoaika r.y. Viitattu 2.3.2022.
26. ↑  Westerlund, Jenna: Valmennukselle tutut Lahtinen ja Salonen solmivat jatkosopimukset JYPin kanssa *Jatkoaika.com*.  20.4.2022. Jatkoaika r.y. Viitattu 20.4.2022.
27. ↑  JYPin ja Samuel Salosen tiet erkanevat *Jatkoaika.com*.  24.3.2023. Jatkoaika r.y. Viitattu 24.3.2023.
28. 1 2  Hyökkääjä Samuel Salonen siirtyy ensi kaudeksi Jukureihin – "Jukurien näköinen pelaaja" *jukurit.fi*.  18.4.2023. Jukurit HC Oy. Viitattu 21.4.2023.

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä